Diari Oficial de la Generalitat Valenciana


Sumari del DOGV 4315, del 16-08-2002 (2002/7842)

Notificació de l'acord d'iniciació d'expedient I-2001/0324, a María Geertruida Ligthart.
----------------------------------------------------------------------------------------

### Dades del document

Número de DOGV
:   4315

Data del DOGV
:   16-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7842


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'acord d'iniciació d'expedient I-2001/0324, a María Geertruida Ligthart. [2002/7842]
  
De conformitat amb allò acordat per esta Secretaria General, i a l'empara del que disposa l'article 59.4 de la Llei 30/92, de Règim Jurídic de les Administracions Públiques i del Procediment Administratiu Comú; mitjançant el present Edicte es notifica a la Sra. María Geertruida Ligthart, amb últim domicili conegut al c/ Muñoz Bernabeu, 10 de la localitat d'Algorfa, Acord d'Iniciació I-2001/0324 de data 24/4/2002, dictat en l'Expedient Sancionador, que s'està tramitant en el Servici d'Espectacles i Establiments Públics:
  
?Vista la denúncia formulada per la Guàrdia Civil d'Almoradí i realitzades les actuacions prèvies pertinents, de conformitat amb el que disposa l'art. 12 del RD 1398/93, de 4 d'agost, pel qual s'aprova el Reglament per a l'exercici de la potestat sancionadora, s'ha pogut comprovar la realització dels següents fets:
  
El dia 3 de novembre de 2001, a la 1,00 hores, es va realitzar inspecció a l'establiment denominat Cafeteria Tropicana, sítuada al c/ Mayor, 14, d'Algorfa, el titular de la qual és la Sra. Maria Geertruida Ligthart, domiciliada al c/ Muñoz Bernabeu, 10 d'Algorfa, i es va verificar que mancava de la preceptiva llicència municipal d'obertura.
  
Els referits fets poden constituir una infracció qualificada de molt greu, tipificada en l'art. 23 a) de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'art. 26.c) de la citada Llei, el qual establix:
  
Les faltes molt greus se sancionaran amb multa en quantia de 6.010,13 a 60.101,21 d'euros, suspensió d'autorització en matèria de locals o recintes, instal·lacions o servicis per termini no superior a un any, revocació definitiva d'autoritzacions en matèria de locals o recintes, instal·lacions o servicis baixa de les empreses del registre corresponent amb prohibició d'organització d'espectacles o activitats recreatives per temps no superior a un any i clausura de locals.
  
La comesa d'infraccions molt greus podrà implicar independentment de la sanció pecuniària que corresponga, la suspensió o prohibició d'espectacles o activitats concretes, en tant no s'esmenen les deficiències que hagueren originat la imposició d'aquelles.
  
En el present supòsit es proposa una sanció de 6.160,37 euros i clausura del local de referència.
  
Tot això sense perjuí del que resulte de la instrucció; l'òrgan competent per a la resolució del present expedient és el conseller de Justícia i Administracions Públiques, en virtut del que disposa l'art. 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposen l'art. 31 de la citada Llei 2/1991, de la Generalitat Valenciana; els arts. 127 a 138 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1398/93, de 4 d'agost, s'acorda:
  
La incoació del corresponent expedient sancionador contra la Sra. Maria Geertruida Ligthart, per presumpta infracció dels articles. 23 a) de la Llei 2/1991, i se li comunica que d'acord amb el que disposa l'art. 8.1 del RD 1398/93, podrà reconéixer voluntàriament la seua responsabilitat, en este cas es resoldrà el procediment amb la imposició de la sanció que procedisca.
  
Així mateix, s'acorda nomenar instructora i secretària de l'expedient sancionador, la Sra. Walenka Arévalo Caballero i la Sra. Mª Ángeles Sebastiá Rodríguez respectivament, a les quals es notificarà en forma este nomenament, així com als inculpats, de conformitat amb el que establix l'art. 135 de la Llei 30/67 SA-ASU i l'art. 13.2 del RD 1398/93, perquè en qualsevol moment del procediment puguen ser objecte de recusació, segons el que disposen els arts. 28 i 29 del la citada Llei 30/11 ML-UGL.
  
En virtut del que establix l'art. 16.1 del RD 1398/93, se li concedix un termini de quinze dies, comptats a partir de l'endemà a la notificació del present Acord, perquè aporte quantes al·legacions, documents o informacions estime convenients, i se li comunica que si no efectua al·legacions sobre el contingut de la iniciació del procediment en dit termini, el present acord podrà ser considerat Proposta de Resolució amb els efectes previstos en els arts. 18 i 19 del RD 1398/93.-
  
I perquè servisca de notificació a l'interessat mencionat anteriorment, s'expedix el present Edicte.